Svalövin kunta

Svalövin kunta (ruots. Svalövs kommun) on Skånen läänissä sijaitseva Ruotsin kunta. Maakuntajaossa se kuuluu Skåneen. Kunnan keskustaajama on Svalöv. Kunnan maapinta-ala on 387,18 neliökilometriä (1.1.2016) ja asukasluku 14 412 henkeä (31.12.2021). Kunnan alueella sijaitsee osa Söderåsenin kansallispuistosta. Vuonna 2007 kunnassa oli 214,65 km² peltoa, joten saman ajankohdan maapinta-alaan vertaamalla saadaan peltojen osuudeksi 55,0 prosenttia kunnan maapinta-alasta. Kuntajaon kehitys Svalövin kunnan alueella sijaitsi 15 pitäjää, joista kustakin muodostettiin maalaiskunta vuoden 1862 kunnallislakien astuessa voimaan. Kun taajama-asutusta alkoi muodostua, perustettiin myös taajaväkisiä yhdyskuntia. Niitä olivat Teckomatorp (Norra Skrävlingen maalaiskunnassa 1914–1966), Röstånga (Röstångan maalaiskunnassa 1935–1966) ja Svalöv (Felestadin ja Svalövin maalaiskunnissa 1941–1952). Vuoden 1952 kuntauudistuksessa muodostettiin seuraavat "suurkunnat": Kågeröd (Kågeröd, Stenestad ja Halmstad) Marieholm (Reslöv, Torrlösa ja Östra Karaby) Rönneberga (Tofta, Asmundstorp, Sireköpinge ja Billeberga) Röstånga (Röstånga, Ask, Billinge ja Konga) Svalöv (Svalöv, Tirup ja Felestad) Teckomatorp (Källs-Nöbbelöv, Norra Skrävlinge, Norrvidinge ja Södervidinge) Vuonna 1969 Svalövin maalaiskunta yhdistettiin Kågerödin maalaiskunnan kanssa. Osia Rönnebergan (Billeberga ja Sireköpinge), Röstångan (Röstånga, Ask ja Konga) ja Teckomatorpin (Källs-Nöbbelöv, Norra Skrävlinge ja Norrvidinge) maalaiskunnista liitettiin Svalöviin samana vuonna. Svalövin kunta sai nykyiset rajansa vuonna 1971, jolloin Torrlösan seurakunta jaetusta Marieholmin maalaiskunnasta liitettiin siihen. Väestönkehitys Kunnan väestö taustan mukaan on esitetty seuraavassa taulukossa. Hieman vanhempien vuoden 2009 lopun tietojen mukaan kunnassa asui 90 Suomessa syntynyttä, mikä vastasi 0,7 prosenttia kunnan väestöstä. Vielä vanhempien vuoden 1984 lopun tietojen mukaan 5,5 prosenttia kunnan asukkaista oli ulkomailla syntyneitä. Tuolloin kunnassa asui 146 Suomessa syntynyttä, mikä vastasi 1,1 prosenttia kunnan väestöstä. Vuoden 2010 tietojen mukaan 20 vuotta täyttäneiden kuntalaisten mediaaninettotulot olivat 186 815 kruunua. Vuodelta 2007 olevan tiedon mukaan kuntalaisten nettovarallisuuden mediaani oli 65 000 kruunua. Vuoden 2011 lopussa kunnan väestö jakautui eri ikäryhmiin seuraavasti: 0–17-vuotiaat: 21,8 % 18–64-vuotiaat: 60,1 % 65 vuotta täyttäneet: 18,1 % Elinkeinot Seuraava taulukko kuvaa työpaikkojen ja työllisten jakautumista eri elinkeinojen kesken. Luvut on laskettu kahdessa eri Statistiska centralbyrånin tilastossa ilmoitettujen perusteellisempien tietojen pohjalta. "Päiväväestö" (ruots. dagbefolkning) kertoo kunnassa sijaitsevista työpaikoista ja "yöväestö" (ruots. nattbefolkning) puolestaan kunnassa asuvien elinkeinosta. Työpaikkaomavaraisuus on laskettu päivä- ja yöväestön suhteena. Alkutuotanto tarkoittaa maa- ja metsätaloutta sekä kalastusta. Jalostuksen kohdalla on laskettu yhteen tavaranvalmistus- ja kierrätysteollisuus, energia- ja ympäristöyritykset sekä rakennusteollisuus. Muut toimialat on laskettu palveluihin lukuun ottamatta niitä, joiden elinkeino on tuntematon. Taajamat Kunnassa on 6 taajamaa, joiden osuus kunnan väestöstä vuoden 2010 lopussa oli 67,9 prosenttia. Taajamien ulkopuolella asui tuolloin 4 255 asukasta. Seuraavassa on lueteltu kunnan alueella sijaitsevat taajamat väkilukuineen: Kunnan keskustaajama on lihavoitu. Pientaajamat Yli 200 asukkaan taajamien lisäksi kunnassa on vuoden 2010 tietojen perusteella myös seuraavat 50–199 asukkaan pientaajamat: Ask Axelvold Håstenslöv Munkagårda Månstorp och Billeberga tre Norrvidinge Stenestad Torrlösa Entiset pientaajamat Ruotsissa on tehty tilastoja pientaajamista aikaisemmin myös vuosina 1990, 1995, 2000 ja 2005. Seuraavat paikkakunnat ovat olleet pientaajamia jonakin tai joinakin vuosina vuosien 1995, 2000 ja 2005 aikana, mutta ne eivät olleet pientaajamia vuonna 2010: Håstenslöv Trolleholm Kunnanvaltuusto Ruotsissa valitaan joka neljäs vuosi edustajat valtiopäiville, aluevaltuustoihin ja kunnanvaltuustoihin. Seuraavassa taulukossa on esitetty valtiopäivillä edustettuina olevien puolueiden saamat valtuustopaikat Svalövin kunnanvaltuustossa vuodesta 1973 lähtien. Piirit Vuodesta 2016 alkaen kunta on jaettu seuraaviin piireihin: Askin piiri (Skåne) Billebergan piiri Felestadin piiri Halmstadin piiri Kongan piiri Kågerödin piiri Källs Nöbbelövin piiri Norra Skrävlingen piiri Norrvidingen piiri Röstångan piiri Sireköpingen piiri Stenestadin piiri Svalövin piiri Tirupin piiri Torrlösan piiri Seurakunnat Vuoden 2012 aluejaon mukaan kunnassa on seuraavat Ruotsin kirkon seurakunnat: Svalövsbygden Kågeröd-Röstånga Billeberga-Sireköpinge Teckomatorp Historialliset seurakunnat Seuraavassa luettelossa on mainittu kaikki nykyisen kunnan alueella sijainneet seurakunnat. Jos seurakunta on lakkautettu, niin sen perässä on asteriski (*). Mahdolliset suluissa lukevat nimet ovat seurakunnan vaihtoehtoisia tai vanhempia nimiä. Jos nimen perässä lukee kbfd, niin kyseessä "kirkonkirjapiiri" (ruots. kyrkobokföringsdistrikt), joka ei ole muodostanut omaa seurakuntaa, vaikka ne seurakuntiin rinnastetaankin. Ask Billeberga Felestad Halmstad Konga Kågeröd Källs-Nöbbelöv (Nöbbelöv) Källstorp* Norra Skrävlinge (Skrävlinge) Norrvidinge Röstånga Sireköpinge Stenestad Svalöv (Norra Svalöv) Tirup Torrlösa Kirkot Lähteet Aiheesta muualla Svalövin kunnan kotisivut